ગયા વર્ષે અૉક્ટોબરમાં રાજ્ય સરકારે જૂની ફોર્મ્યુલા પ્રમાણે મિલમાલિકોને જમીન ડેવલપ કરવા માટે શરત મૂકી હતી કે મિલની 60 ટકાથી વધુ જમીન પાલિકા અને મ્હાડાને સુપરત કરીને બાકીની જમીન પર પોતાની યોજના મૂકી શકે છે. જોકે, અગાઉ વર્ષ 2003માં આ ફોર્મ્યુલામાં એવો સુધારો કરાયો હતો કે મિલની જે જમીન પર કોઇ બાંધકામ હોય તે જમીનમાં સરકાર કે પાલિકાને કોઇ ભાગ ન મળે, જે ખાલી પડેલી જમીન હોય તેમાંથી જ ભાગ મળી શકે. સૂત્રોના જણાવ્યા પ્રમાણે વર્ષ 2003 બાદ મિલોની જે જમીનો વિકસિત થઇ છે તેમાં આ સુધારીત ફોર્મ્યુલાના કારણે રાજ્ય સરકારે 360 ઍકરથી વધુ જમીન ગુમાવી છે. હજુય સરકાર જો જૂની ફોર્મ્યુલા પ્રમાણે મિલોની જમીનના ભાગ પાડવાની મંજૂરી આપે તો વધુ ચાળીસ એકર જમીન બચાવી શકાય છે.